
Tavana Ketunlehdon omavalvonnan seurantaraportti

Omavalvontasuunnitelmamme on luettavissa Tavana Ketunlehdon verkkosivuilla. Seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, raportoinnilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
 
Tämä raportti kuvaa omavalvontasuunnitelmamme ja omavalvontamme toteutumista, toiminnassamme havaittuja kehittämistarpeita ja myös aloitettuja kehittämistoimenpiteitä ajalla 1.5.-31.8.2026.

Asiakaskokemus ja osallisuus 

Ketunlehto aukesi palvelunkäyttäjille kesäkuussa 2026. Asiakastyytyväisyyskyselyä ei tänä aikana ole tehty valtakunnallisesti, eikä ole tullut muutakaan asiakaspalautetta. Suullista palautetta olemme pyytäneet ja saaneet Ketunlehdon omissa asiakaskokouksissa, joita pidämme kerran kuukaudessa. Niissä asiakkaat saavat tuoda omia ideoitaan palvelujen kehittämisestä. Palautteet ja toiveet ovat olleet ryhmiin ja aterioihin liittyviä. 
Palautelaatikko otetaan käyttöön, jolloin palautetta voi myös jättää anonyymisti ja palautteet käsitellään asiakaskokouksissa. Asiakaskokouksen nimeksi asiakkaat ovat ideoineet kyläkokous, koska kokoukset pidetään yhteisissä tiloissa, ns. kylätalossa.



Toiminnan laadun arviointi

Omavalvontaohjelmassa määritellyn mukaisesti Ketunlehdossa on vastuuhenkilön toimesta tarkistettu lääketurvallisuus säännöllisin väliajoin (1krt/kk). Tarkastuksilla ei löytynyt poikkeamia.

Poikkeamaraportteja ei ole tehty seurantajaksolla.

Henkilöstötilanne

Ketunlehtoon on ollut helppo saada henkilökuntaa ja myös opiskelijoita tulee meille mielellään harjoitteluun. Kesätyöhakemuksia emme tarvinneet vielä aukaista tälle kesälle, koska Joensuun toisesta yksiköstä löytyi kesätyöntekijä Ketunlehtoonkin.

Henkilöstötyytyväisyyskyselyä ei tällä jaksolla ole tehty Ketunlehdon osalta.

Onnistumiset

95% asiakkaista muuttivat ensimmäisten kolmen viikon aikana ja melko nopeasti saimme toiminnan sujumaan mallikkaasti. Asiakkaat osallistuvat ryhmiin ja myös haluavat itse vetää ryhmiä. Henkilökunta on motivoitunutta ja sitoutunutta.

Kehittämissuunnitelmat

Valmistaudumme siirtymään Kanta-palveluihin ja panostamme laadukkaaseen kirjaamiseen, kuten tähänkin asti. Tavoitteenamme on edelleen kehittää omavalvontaa ja poikkeamien raportointia. Ylläpidämme avointa keskusteluilmapiriä yksikössä ja panostamme työhyvinvointiin yhteisesti sovittujen käytäntöjen kautta.

